Yan Pascal Tortelier (gebore op 19 April 1947) is 'n Franse dirigent en violis. Hy is in Parys gebore en is die seun van die tjellis Paul Tortelier, asook die broer van Maria de la Pau. Tortelier het op 4-jarige leeftyd met klavier - en vioolstudies begin. Teen die ouderdom van veertien jaar was hy 'n pryswenner in viool by die Paryse Konservatoria. Tortelier het baie werk in die Verenigde Koninkryk gedoen. Hy was vanaf 1989 tot 1992 die hoofdirigent van die Ulster Simfonieorkes gewees. Hy het ook vanaf 1992 tot 2003 gedien as Hoofdirigent van die BBC Filharmoniese Orkes in Manchester, en hou tans die titel van dirigent-emeritus met die orkes. Hy was verder ook 'n prinsipiële gasdirigent van die Nasionale Jeugorkes van Groot Brittanje. Tortelier het van 2005 tot 2008 as die Prinsipiële Gasdirigent van die Pittsburgh Simfonieorkes gedien. Hy was van 2009 tot 2011 hoofdirigent van die Orquestra Sinfônica do Estado de São Paulo gewees, en het vanaf 2011 tot 2013 die titel gehou van honorêre gasdirigent met die orkes. Tortelier het die eerste keer in 1998 die Yslandse Simfonieorkes gedirigeer.